	
BIOLOGIŠKAI SUYRANČIŲ VIRTUVIŲ IR VALGYKLŲ ATLIEKŲ KODAS 20 01 08  99 TVARKYMO PASLAUGOS TECHNINĖ SPECIFIKACIJA

1. PIRKIMO OBJEKTAS
III kategorijos šalutinių gyvūninių produktų (3 kat., ŠGP, Viešojo maitinimo atliekos) nurodytų 2009 m. spalio 21 d. Europos Parlamento ir Tarybos reglamente (EB) 1069/2009, ES Komisijos reglamente 142/2011 nustatančiame taisykles gyvūninės kilmės šalutiniams produktams, neskirtiems vartoti žmonėms (biologiškai suyrančių virtuvių ir valgyklų atliekų tvarkymo paslaugos atliekų kodas 20 01 08 99 ) tvarkymo paslauga.
Biologiškai suyrančių virtuvių ir valgyklų atliekų 20 01 08 99 (toliau – maisto atliekos) tvarkymo paslauga (toliau – Paslauga).
BVPŽ kodas 90512000-9.
Perkamas aplinkosaugai ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą.
2. PIRKIMO OBJEKTO PRITAIKYMO SRITIS
Užtikrinti  Lietuvos sveikatos mokslų universiteto ligoninės Kauno klinikų (toliau - Kauno klinikos) maisto atliekų tvarkymą. Paslauga apima – atliekų saugojimo priemonių suteikimą, atliekų periodinį surinkimą (įskaitant pakrovimą), svėrimą, transportavimą į tvarkymo vietą, naudojimą ir/ ar šalinimą, dokumentų, patvirtinančių atliekų sutvarkymą pateikimą, GPAIS sistemoje. 
3. BENDROSIOS TECHNINĖS SPECIFIKACIJOS
Paslaugų teikėjas privalo laikytis bei nepažeisti LR atliekų tvarkymo įstatymo, LR aplinkos ministro įsakymu patvirtintų Atliekų tvarkymo taisyklių, Higienos normų, reglamentuojančių maistinių atliekų surinkimą, VMVT (Valstybinės maisto ir veterinarijos tarnybos) reikalavimų, taikomų maisto atliekų tvarkymui, ir kitų atliekų tvarkymą bei Paslaugų teikimą reglamentuojančių, Paslaugų teikimo metu galiojančių LR bei ES teisės aktų; būti įregistruotam Atliekų tvarkytojų valstybės registre (ATVR) pirkimo objekto dalyje nurodytoms atliekoms tvarkyti, savo veiklą vykdyti vadovaujantis Lietuvos Respublikoje galiojančių teisės aktais.
 Paslaugos teikėjas  privalo laiku, profesionaliai ir kokybiškai teikti paslaugas, laikantis konkurso sąlygų, šios techninės specifikacijos ir sudarytos sutarties nuostatų. Maistinės atliekos nebus šaldomos, atliekos bus laikomos Paslaugų teikėjo suteiktuose konteineriuose. 
	Eil.Nr.
	Objektas, objekto adresas
	Mato vnt.
	Preliminarus kiekis per 2 metus
	Aptarnavimo dažnumas

	1.
	Eivenių g. 2, Kaunas (2 vietos)
	t
	342
	2 k. / sav.

	2.
	Lopšelio g. 10, Kaunas
	t
	2
	1 k. / sav.

	3.
	Žeimenos g. 106, Kaunas
	t
	4
	1 k. / sav.

	4.
	Akacijų al. 18, Kauno raj, Kulautuva
	t
	2
	1 k. / sav.



[bookmark: _GoBack]Paslaugos teikėjas, teikdamas pasiūlymą, į siūlomą kainą turi būti įskaičiavęs maistinių atliekų surinkimui skirtos keičiamos taros (plastikiniai konteineriai 240 l (preliminarus kiekis 12 vnt.), plastikiniai konteineriai 120 l (preliminarus  kiekis 20 vnt.)) suteikimo, keitimo į švarius, neužterštus konteinerius (būti saugūs žmonių sveikatai ir aplinkai) ir atliekų išvežimo bei pasikrovimo kaštus, svėrimą,  organizavimą ir stebėseną, naudojimą ir/ šalinimą, konteinerių suteikimą, logistikos kaštus ir kt. ir užtikrinti taros higieninius reikalavimus, reikiamą ženklinimą. Talpyklos turi būti  pagamintos iš korozijai atsparių medžiagų, nelaidžios skysčiams, nerūdijančios, vandens nesugeriančios ,lengvai valomos, plaunamos ir dezinfekuojamos, aiškiai paženklintos užrašu, nurodančiu atliekų kategoriją arba perdirbtą produktą, kas leistų užtikrinti konteinerių atsekamumą, ir individualiu numeriu, sandariai uždengiamos, kad būtų užtikrinta apsauga nuo vėjo, graužikų, paukščių, vabzdžių ir pan., atliekų ir klimato poveikiui atsparios. Iš tokių talpyklų neturi tekėti skysčiai, sklisti kvapai, dulkės ar kt. Teikėjas privalo valyti, plauti ir dezinfekuoti talpyklas po kiekvieno jų panaudojimo. Kiekvieno išvežimo metu pateikti galiojančios formos ŠGP ir PŠGP, atliekų deklaraciją/ važtaraštį;  teisės aktų tvarka teikti ataskaitas VMVT ir pildyti/ teikti informaciją GPAIS. 
Tvarkant šalutinius gyvūninius produktus ir jų apskaitą Paslaugos teikėjas turi vadovautis:
Vieninga gaminių, pakuočių ir atliekų apskaitos informacine sistema, aplinkos ministro įgaliotai institucijai Vyriausybės ar jos įgaliota institucijos nustatyta tvarka;
LR Valstybinės maisto ir veterinarijos tarnybos direktoriaus 2005 m. kovo 23 d. įsakymo Nr. B1-190 galiojančiais teisės aktų reikalavimais;
1998 m. birželio 16 d. Lietuvos Respublikos atliekų tvarkymo įstatymo bei Lietuvos Respublikos aplinkos ministro 1999 m. liepos 14 d. įsakymo „Dėl Atliekų tvarkymo taisyklių patvirtinimo“ galiojančiais teisės aktų reikalavimais.
Paslaugos turi būti teikiamos Paslaugų teikėjo priemonėmis III kategorijos šalutinių gyvūninių produktų ir perdirbto maisto atliekas (toliau – Maisto atliekos) atvykti pasiimti į jų susidarymo vietą savo transportu, tara, specialia įranga ir priemonėmis.
[bookmark: _Hlk95367917]Paslaugos teikėjas turi suteikti reikiamą kiekį talpų Maisto atliekų surinkimui ir laikymui, įskaitant atliekų sandarias talpas.
Paslaugos teikėjas turi užtikrinti tinkamai perduotų Maisto atliekų talpų, skirtų atliekų pervežimui, techninę, estetinę išvaizdą, reikiamų užrašų ant taros/ pakuotės buvimą, įskaitant transporto priemonių techninę būklę ir aptarnaujančio personalo kvalifikaciją, darbo vietos švarą atliekų surinkimo ir išvežimo metu. Laikytis teisės aktuose atliekų tvarkymui nustatytų veterinarinių, higienos ir aplinkosaugos reikalavimų. Konteinerių keitimo metu Paslaugos teikėjas privalo pašalinti nuo grindinio dėl konteinerių pralaidumo atsiradusius   atliekas  per 1 d. d.
Maisto atliekų talpų ženklinimas turi atitikti 2011 m. vasario 25 d. Komisijos reglamento (ES) Nr. 142/2011, įgyvendinant Europos Parlamento ir Tarybos reglamentą (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės. 
Faktinį priimtų atliekų svorį Paslaugos teikėjas turi nustatyti galiojančią metrologinę patikrą turinčiu svėrimo įrenginiu Kauno klinikų teritorijoje ir Paslaugos gavėjui pareikalavus, sudaryti galimybę sveriant atliekas dalyvauti Paslaugos gavėjo atstovui.
Paslaugos teikėjas turi pakeisti konteinerį, jeigu jis tampa netinkamas eksploatuoti per 1 d. d. 
Pasirašytą  sutartį Paslaugų teikėjas turi įkelti į GPAIS sistemą. Atliekų perdavimą įrodančius dokumentus parengti vadovaujantis Atliekų tvarkymo taisyklėmis ir kitais Lietuvos Respublikoje galiojančiais teisės aktais; išvežamų atliekų lydraštį užpildyti Vieningoje gaminių, pakuočių ir atliekų apskaitos sistemoje (GPAIS). 
4. SUTARTINIŲ ĮSIPAREIGOJIMŲ VYKDYMO TVARKA IR TERMINAI
Suteikti paslaugas ne vėliau kaip per 2 (dvi) darbo dienas  nuo Paslaugos gavėjo užsakymo pateikimo dienos.  Atliekas tvarkytojas turės išvežti iš LSMUL Kauno klinikų, adresu Eivenių g. 2 ne rečiau kaip du kartus savaitėje, iš nurodytų filialų – ne rečiau kaip vieną kartą savaitėje. 
Paslaugos teikėjas per 1 (vieną) darbo dieną turi informuoti apie aplinkybes, dėl kurių galėtų nukentėti paslaugų kokybė, pasikeisti jų teikimo laikas.
Žodinių ir rašytinių pranešimų ir (ar) skundų operatyvus išnagrinėjimas ir pagarbus komunikavimas bei informacijos teikimas. 
5. KOKYBĖ IR TRŪKUMŲ ŠALINIMAS 
Suteikiamų Paslaugų kokybė turi atitikti Techninę specifikaciją ir Lietuvos Respublikos teisės aktuose nustatytus reikalavimus. 
Paslaugos teikėjas turi užtikrinti švarą aplink konteinerius jų ištuštinimo/ pakeitimo metu, ištuštinus konteinerius, vieta turi būti sutvarkoma. Jei dėl paslaugų teikėjo kaltės atliekų surinkimo, transportavimo ar sutvarkymo metu padaroma žala aplinkai ar Perkančiojo subjekto turtui, visą atsakomybę prisiima paslaugų teikėjas ir atlygina patirtą žalą.
Paslaugų teikėjas atsako už savo darbuotojų saugos ir sveikatos darbe, priešgaisrinės saugos taisyklių, aplinkosaugos ir higienos norminių aktų reikalavimų laikymąsi teikiant paslaugas Užsakovo teritorijoje.
_______________
